西藏南路隧道

西藏南路隧道，是勒拉上海黄浦江高头个一座公路隧道，一开始是畀2010年上海世博会专用个。勒拉2011年2月1号22点开始，隧道正式向社会车辆开放。

 概况 
西藏南路隧道是南北走向，北岸勒拉黄浦区，南岸勒拉浦东新区，拢总长2.67公里，双向四车道，设计时速40公里。

主线北面勒拉黄浦区西藏南路中山南路口，南面勒拉浦东新区高科西路云莲路口。西藏南路隧道拉浦西有龙华西路匝道，拉浦东有雪野路、浦东南路两组匝道。

2009年7月11号下半夜开始，碰巧打浦路隧道勒拉全封闭大修，西藏南路隧道当中先建好个东线临时畀公交车辆开放双向通行，畀原来勒拉打浦路隧道开个几条公交线路开。2010年1月4日，公交车恢复打浦路隧道通行。

勒拉世博会个辰光，隧道只畀世博园区里个车子跑，不对社会车辆开放。2011年2月1号22点开始，隧道正式向社会车辆开放。2月2号开始，新开个中国馆班车3线走箇条隧道，方便游客参观世博会中国馆个续展。9月25号开始，又新开個中国馆班车4线走箇条隧道，连接世博浦东搭浦西园区，方便游客参观月亮船(原来个世博会沙特馆)搭仔上海世博会纪念展。

参考资料

Category:黄浦江隧道
Category:黄浦区建筑物
Category:浦东新区建筑物